Для выраблення пік з кос паўстанскае войска карысталася дапаможнікам “Навука аб прыстасаванні кос і пік для абароны ...”, які быў выдадзены ў Варшаве ў 1830 годзе пад час другога паўстання. Каваль павінен быў выпраміць касу і зрабіць у хвасце дзве адтуліны. Да пікі з касы трэба зрабіць драўлянае дрэўца даўжынёй каля 4-х лакцёў (2188 мм) і таўшчынёй каля 2-х цаляў (каля 54 мм). Піка ўсталёўвалася ў паз на канцы дрэўца, прымацоўвалася да яго жалезным абручом і дзвума заклёпкамі. Пад абруч ставілася дзве жалезныя паласы для аховы дрэўца ад удараў палаша.